MINT รูด 3% กังวล “โควิด” ระบาดหนักรอบ 2 กระทบรร.ยุโรป
MINT รูด 3% กังวล "โควิด" ระบาดหนักรอบ 2 กระทบรร.ยุโรป
MINT รูด 3% กังวล "โควิด" ระบาดหนักรอบ 2 กระทบรร.ยุโรป
27 ต.ค. 2563

ผู้สื่อข่าวรายงานว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ปิดตลาดภาคเช้าวันนี้(27ต.ค.63) อยู่ที่ระดับ 17.30 บาท ลบ 0.50 บาท หรือ 2.81%  ด้วยมูลค่าซื้อขาย 691.73 ล้านบาท

บล.โนมูระ พัฒนสิน ระบุว่า Equity Daily Outlook : คาดตลาดหุ้นไทย Sideways/Down ต้าน 1219/1223 จุด รับ 1196/1187 จุด บรรยากาศการลงทุนยังคงได้รับแรงกดดันจากการเกิด Second Wave ที่รุนแรง ทั้งในสหรัฐฯ และยุโรป ขณะที่เข้าสู่ช่วงฤดูหนาวยิ่งทำให้โอกาสที่จะควบคุมการแพร่ระบาดเป็นไปได้ยากขึ้น
โดยในปัจจุบัน ยุโรปกลับมาใช้มาตรการป้องกันที่เข้มงวดเกือบเท่า First Wave แล้ว สะท้อนกิจกรรมทางเศรษฐกิจได้รับผลกระทบอย่างมีนัย กดดันการฟื้นตัวของเศรษฐกิจโลก
การเกิด Second Wave ที่รุนแรงในยุโรป กดดันพอร์ทโรงแรมในยุโรป (MINT) แต่บวกต่อ XO จากกระแสการทำอาหารที่บ้าน
 
บล.กรุงศรี ระบุว่า MINT คาดไตรมาส 3/2563 จะขาดทุนปกติ 5 พันลบ. จากการฟื้นตัวที่จำกัดของธุรกิจโรงแรม ซึ่งผลการดำเนินงานจะฟื้นตัวเทียบไตรมาสก่อนหน้าจากขาดทุนปกติ 7.2 พันลบ. ในไตรมาส 2/2563  จากการเปิดทำการของโรงแรมและร้านอาหาร แต่ขาดทุนแย่กว่ากำไรปกติ 1.4 พันลบ.ในไตรมาส3/2562 จากรายได้ที่ยังต่ำกว่าระดับก่อน Covid-19 จากการฟื้นตัวที่จำกัดในทุกธุรกิจ ผลขาดทุนมาจากโรงแรมที่มีอัตราทดที่สูงและอัตราการเข้าพักที่ต่ำกว่าระดับคุ้มทุน
ธุรกิจอาหารยังคงเป็นธุรกิจที่มีการฟื้นตัวที่ดีที่สุด โดยคาดว่ายอดขายสำหรับไตรมาส3/25636 จะอยู่ที่ 4.79 พันลบ. (-11% เทียบช่วงเดียวกันของปีก่อน, +24% qoq) การลดลงของยอดขาย เทียบช่วงเดียวกันของปีก่อน เป็นผลจากการลดลงของ SSSg สู่ -12% เทียบช่วงเดียวกันของปีก่อน จาก SSSg ของธุรกิจอาหารในไทยอยู่ที่ -15% เทียบช่วงเดียวกันของปีก่อน จากยอดขายของร้านอาหารนั่งทานและยอดขายที่พึ่งพาชาวต่างชาติยังคงอ่อนแอหักล้างการเติบโตของ SSSg ในจีนที่ +3% เทียบช่วงเดียวกันของปีก่อน
ส่วนรายได้จากโรงแรมและอสังหาฯในไตรมาส3/2563 คาดว่าอยู่ที่ 8.185 พันลบ. (-63% เทียบช่วงเดียวกันของปีก่อน, +305% qoq) และโรงแรม NH มีรายได้ 6.337 พันลบ. (-56% เทียบช่วงเดียวกันของปีก่อน, +513% qoq) ถูกกดดันจากทั้งอัตราการเข้าพักที่อ่อนแอในไทย (จากการไม่มีนักท่องเที่ยว) และโรงแรมในยุโรป (ความต้องการการประชุมและนิทรรศการ (MICE) ที่อ่อนแอและการระบาดระลอกที่สองในกันยายน) พร้อมอัตราการเข้าพักไตรมาส 3/2563 ที่ 20% และ 26.5% ตามลำดับ
จากการระบาดระลอกที่สองที่เกิดขึ้นในยุโรปเชื่อว่าเป็นความเสี่ยงที่มีความสำคัญต่อประมาณการและราคาเป้าหมายของเรา ดังนั้นจึงอยู่ระหว่างการทบทวนคำแนะนำและราคาเป้าหมายของเรา จากอัตราการเข้าพักของ NH อยู่ในช่วง 25% เทียบกับคาดการณ์ของเราที่ 40% ในไตรมาส4/2563 จะทบทวนคาดการณ์ของเราหลังจากการประกาศผลการดำเนินงานในวันที่ 12 พ.ย.